Nuwe planne vir Stortingsterrein – DieHoorn
Nuwe planne vir Stortingsterrein
FASE 1 van die opgradering van Oudtshoorn se stortingsterrein – die omheining van die hele Grootkop-stortingsterrein – behoort voor die einde van die jaar af te skop.
Paul Muller, senior bestuurder: stra­te en stormwater by die Groter Oudtshoorn Munisipaliteit, sê die munisipaliteit is tans besig met die tenderproses en dat bouwerk waar­skynlik eersdaags sal begin.
Die omvangryke opgradering van die stortingsterrein sal ingevolge om­ge­wingswetgewing geskied, dit uit­eindelik moontlik maak vir inwoners om te herwin en hopelik 'n veiliger stortingsterrein daarstel.
Fase 2 van die stortingsterrein sal in die volgende boekjaar afskop. Dit sal onder meer 'n herwinningsaanleg insluit met toegangskontrole by die hek, 'n weegbrug en 'n soort skuur met 'n betonvloer waar informele her­­winners kans sal kry om wat hulle wil hê, te verwyder. Die rommel wat hierna oorbly, sal na die stortingsterrein vervoer word.
Mense wat wil herwin, sal nie meer toegang tot die stortingsterrein self kry nie en dus ook nie meer daar kan woon nie.
Volgens Muller is daar 'n verskeidenheid wetgewing waaraan die nu­we terrein moet voldoen. Dit sluit voorskrifte oor basislae in wat die terrein moet bedek om te voorkom dat vullis ondergrondse water besoedel.
Vullis sal ook met verskeie voor­geskrewe lae bedek moet word.
Muller sê herwinning deur inwo­ners is beslis deel van die toekomsbeplanning van die Groter Oudtshoorn, met 'n twee- of driesakstelsel wat ondersoek word.
• Mervin Olivier van Gibb Engineering & Architecture, 'n firma wat verlede jaar betrokke was by 'n ondersoek na die geskiktheid van terreine op die dorp vir 'n herwin­nings­aanleg, het tydens 'n voorlegging in 2017 daarop gewys dat herwinning 'n stortingsterrein se leeftyd baie kan verleng en in die proses die raad miljoene rande kan spaar.
Liggaam van Sarah Loverlot in wildkamp gevind
Deur Liesel le Roux DIE soektog na Sarah Loverlot (53) van Oudts­hoorn wat op Maandag, 13 November, vermis ge­raak...
Oudtshoorn en omgewing se krag af Dinsdag
OUDTSHOORN, De Rust, Dysselsdorp en omringende plase se kragtoevoer sal volgende Dinsdag (22 Mei) bykans die hele dag lank...
Leraar in hegtenis geneem
Deur Angelique Erasmus 'N LERAAR van Oudtshoorn is Dinsdag in hegtenis geneem en het gister in die Oudtshoorn Landroshof...
Sakerolbal begin op 1 Februarie
DIE gewilde rolballiga vir besighede wat deur die Oudtshoorn Rolbalklub aangebied word, begin weer Woensdag, 1 Februarie, by die...
Gebrande liggaam van 17-jarige meisie in veld by De Rust gevind
Deur Garnett Wicomb Die polisie op De Rust is op soek na 'n verdagte of verdagtes nadat die gebrande...
Inwoners van informele gebiede ongelukkig oor huise en krag'Ek kan nie wag om om die blok te loop nie'